CELEX: 
Language: fi
Date: 2006-05-30 00:00:00
Title: Neuvoston asetus (EY) N:o 1245/2004, annettu 28 päivänä kesäkuuta 2004, Euroopan talousyhteisön sekä Tanskan hallituksen ja Grönlannin maakuntahallituksen välisessä sopimuksessa määrätyistä kalastusta koskevista edellytyksistä tehtyä neljättä pöytäkirjaa muuttavan pöytäkirjan tekemisestä#Pöytäkirja neljännen pöytäkirjan muuttamisesta Euroopan talousyhteisön sekä Tanskan hallituksen ja Grönlannin maakuntahallituksen välisessä sopimuksessa määrätyistä kalastusta koskevista edellytyksistä

8.7.2004   
            
            
               FI
            
            
               Euroopan unionin virallinen lehti
            
            
               L 237/1
            
         
      NEUVOSTON ASETUS (EY) N:o 1245/2004,
   annettu 28 päivänä kesäkuuta 2004,
   Euroopan talousyhteisön sekä Tanskan hallituksen ja Grönlannin maakuntahallituksen välisessä sopimuksessa määrätyistä kalastusta koskevista edellytyksistä tehtyä neljättä pöytäkirjaa muuttavan pöytäkirjan tekemisestä
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Euroopan talousyhteisön sekä Tanskan hallituksen ja Grönlannin maakuntahallituksen välisen sopimuksen (2) 14 artiklan mukaisesti sopimuspuolet ovat neuvotelleet mainitussa sopimuksessa määrätyistä kalastusta koskevista edellytyksistä tehtyyn neljänteen pöytäkirjaan (3) tehtävistä muutoksista.
            
         
               (2)
            
            
               Näiden neuvottelujen päätteeksi parafoitiin 18 päivänä kesäkuuta 2003 Euroopan talousyhteisön sekä Tanskan hallituksen ja Grönlannin maakuntahallituksen välisessä sopimuksessa määrätyistä kalastusta koskevista edellytyksistä tehtyä neljättä pöytäkirjaa muuttava pöytäkirja.
            
         
               (3)
            
            
               Neljännen pöytäkirjan muutokset noudattavat suuntaviivoja, jotka vahvistetaan komission 23 päivänä joulukuuta 2002 antamassa tiedonannossa yhdennetystä toimintakehyksestä kolmansien maiden kanssa tehtäviä kalastuskumppanuussopimuksia varten.
            
         
               (4)
            
            
               Pöytäkirjassa muutetaan yhteisön kalastajien kalastusmahdollisuuksia Grönlannin talousvyöhykkeeseen kuuluvilla vesillä 1 päivän tammikuuta 2004 ja 31 päivän joulukuuta 2006 välisenä aikana.
            
         
               (5)
            
            
               Neljättä pöytäkirjaa muuttavan pöytäkirjan hyväksyminen on yhteisön edun mukaista.
            
         
               (6)
            
            
               Kalastusmahdollisuuksien parasta mahdollista käyttöä varten komission on tarpeen neuvotella asianomaisten jäsenvaltioiden kanssa niiden kalastusmahdollisuuksien, joita jokin jäsenvaltio ei kalastusvuoden aikana ole käyttänyt, mahdollisesta siirtämisestä jollekin toiselle jäsenvaltiolle tämän pyynnöstä. Tällaisen siirron on oltava luonteeltaan tilapäinen, eikä se saisi rajoittaa kalastusmahdollisuuksien tulevaa jakamista jäsenvaltioiden kesken eikä rajoittaa elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (4) 20 artiklan 5 kohdassa jäsenvaltioille annettua toimivaltaa,
            
         ON ANTANUT TÄMÄN ASETUKSEN:
   1 artikla
   Hyväksytään Euroopan yhteisön puolesta Euroopan talousyhteisön sekä Tanskan hallituksen ja Grönlannin maakuntahallituksen välisessä kalastussopimuksessa määrätyistä kalastusta koskevista edellytyksistä tehtyä neljättä pöytäkirjaa muuttava pöytäkirja (jäljempänä ”muuttava pöytäkirja”).
   Muuttavan pöytäkirjan teksti on tämän asetuksen liitteenä.
   2 artikla
   Euroopan komissio voi sopia Grönlannin toimivaltaisen viranomaisen kanssa hallinnollisesta menettelystä, jolla lisenssimaksuja mukautetaan kausittain neljännen pöytäkirjan 11 artiklan 5 kohdan mukaisesti.
   3 artikla
   1.   Kun jollekin jäsenvaltiolle Grönlannin talousvyöhykkeeseen kuuluvilla vesillä myönnettyjen kiintiöiden ja lisenssien mukaisia kalastusmahdollisuuksia ei käytetä kokonaan, komissio, rajoittamatta asetuksen (EY) N:o 2371/2002 20 artiklan 5 kohdassa jäsenvaltioille annettua toimivaltaa, neuvottelee jäsenvaltioiden kanssa valmistellakseen kalastusmahdollisuuksien parhaan mahdollisen käytön ja erityisesti käyttämättä jääneiden kalastusmahdollisuuksien mahdollisen siirtämisen asianomaiselta jäsenvaltiolta muille jäsenvaltioille, jotka esittävät siirtämistä koskevan pyynnön.
   2.   Edellä 1 kohdassa tarkoitetut kalastusmahdollisuuksien siirrot jäsenvaltiolta toiselle jäsenvaltiolle eivät rajoita kalastusmahdollisuuksien tulevaa jakamista jäsenvaltioiden kesken suhteellista vakautta noudattaen.
   4 artikla
   Yhteisön aluksen omistajan, jolle myönnetään lisenssi Grönlannin talousvyöhykkeeseen kuuluvilla vesillä kalastamiseen, on maksettava lisenssimaksu neljännen pöytäkirjan 11 artiklan 5 kohdan mukaisesti.
   Tämän artiklan soveltamissääntöihin, lisenssinhaku- ja myöntämismenettelyt mukaan luettuina, sovelletaan asetuksen (EY) N:o 2371/2002 30 artiklassa säädettyä menettelyä.
   5 artikla
   Neuvoston puheenjohtaja oikeutetaan nimeämään henkilöt, joilla on valtuudet allekirjoittaa muuttava pöytäkirja yhteisöä sitovasti.
   6 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 28 päivänä kesäkuuta 2004.
      
         
            Neuvoston puolesta
         
         
            Puheenjohtaja
         
         M. CULLEN
         
      
   
   
      (1)  Lausunto annettu 1. huhtikuuta 2004 (ei vielä julkaistu virallisessa lehdessä).
   
      (2)  EYVL L 29, 1.2.1985, s. 9.
   
      (3)  EYVL L 209, 2.8.2001, s. 2.
   
      (4)  EYVL L 358, 31.12.2002, s. 59.
   
      
         PÖYTÄKIRJA
      
      neljännen pöytäkirjan muuttamisesta Euroopan talousyhteisön sekä Tanskan hallituksen ja Grönlannin maakuntahallituksen välisessä sopimuksessa määrätyistä kalastusta koskevista edellytyksistä
      Sekakomitean 16–18 päivänä kesäkuuta 2003 pidetyn kokouksen seurauksena neljättä pöytäkirjaa (1) muutetaan seuraavasti 1 päivästä tammikuuta 2004 alkaen:
      
                  1)
               
               
                  Korvataan 1 artikla seuraavasti:
                  ”1 artikla
                  1.   Tätä pöytäkirjaa sovelletaan kalastustoimintaan 1 päivän tammikuuta 2001 ja 31 päivän joulukuuta 2006 välisenä aikana.
                  2.   Sopimuksen 2 artiklassa tarkoitetut kiintiöt vahvistetaan vuosittain saatavilla olevien tieteellisten tietojen perusteella. Ne lasketaan Grönlannin suurimpien sallittujen saaliiden jäljelle jääväksi osaksi sopimuksen 7 artiklan 1 kohdassa tarkoitettujen ja 2 artiklassa ilmoitettujen määrien vähentämisen jälkeen, mutta ne eivät saa ylittää seuraavia määriä:
                  
                              (tonnia)
                           
                        
                              Laji (tonnia)
                           
                           
                              Läntinen kanta
                              (NAFO 0/1)
                           
                           
                              Itäinen kanta
                              (ICES XIV/V)
                           
                        
                              Turska
                           
                           
                              pm (2)
                              
                           
                           
                               
                           
                        
                              Punasimppu
                           
                           
                              0 (3)
                              
                           
                           
                              25 500 (4)
                              
                           
                        
                              Grönlanninpallas
                           
                           
                              1 500 (5)
                              
                           
                           
                              9 000 (6)
                              
                           
                        
                              Katkarapu
                           
                           
                              4 000
                           
                           
                              5 675
                           
                        
                              Ruijanpallas
                           
                           
                              200 (7)
                              
                           
                           
                              1 000 (7)
                              
                           
                        
                              Villakuore
                           
                           
                               
                           
                           
                              
                                  (8)
                              
                           
                        
                              Lestikala
                           
                           
                              1 350
                           
                           
                              2 000
                           
                        
                              Arktinen taskurapu
                           
                           
                              1 000
                           
                           
                               
                           
                        
                              Sivusaaliit
                           
                           
                              2 000 (9)
                              
                           
                           
                               
                           
                        3.   Itä-Grönlannin katkarapukiintiö voidaan kalastaa Länsi-Grönlannin alueella, jos Grönlannin ja Euroopan yhteisön alusten omistajien välisiä kiintiöiden siirtoja koskevat järjestelyt on vahvistettu yrityskohtaisesti. Grönlannin maakuntahallitus sitoutuu helpottamaan sellaisia järjestelyjä. Kiintiöiden siirtoja voidaan tehdä vuosittain ainoastaan 2 000 tonnin rajoissa Länsi-Grönlannin alueilla. Yhteisön alusten kalastuksen on tapahduttava samoilla edellytyksillä kuin Grönlannin alusten omistajille myönnetyissä lisensseissä.
                  4.   Koekalastusta koskevat luvat voidaan myöntää enintään kuuden kuukauden koeajaksi 9 artiklan ja liitteen V mukaisesti.
                  5.   Kun osapuolet päätyvät siihen, että koekalastustoimenpiteillä on saavutettu myönteisiä tuloksia, Grönlannin maakuntahallitus myöntää 50 prosenttia uusien lajien kalastusmahdollisuuksista yhteisön aluksille niin kauan kuin tämä pöytäkirja on voimassa. Tähän liittyy 11 artiklan 2 kohdassa tarkoitetun taloudellisen korvauksen korottaminen vastaavasti.”;
               
            
                  2)
               
               
                  Korvataan 2 artikla seuraavasti:
                  ”2 artikla
                  Sopimuksen 7 artiklan ensimmäisessä kohdassa tarkoitetut määrät vahvistetaan kullekin vuodelle seuraavasti:
                  
                              (tonnia)
                           
                        
                              Laji (tonnia)
                           
                           
                              Läntinen kanta
                              (NAFO 0/1)
                           
                           
                              Itäinen kanta
                              (ICES XIV/V)
                           
                        
                              Turska
                           
                           
                              50 000 (10)
                              
                           
                           
                               
                           
                        
                              Punasimppu
                           
                           
                              2 500
                           
                           
                              5 000
                           
                        
                              Grönlanninpallas
                           
                           
                              4 700
                           
                           
                              4 000
                           
                        
                              Katkarapu
                           
                           
                              25 000
                           
                           
                              1 500
                           
                        
            
                  3)
               
               
                  Poistetaan 3 artikla;
               
            
                  4)
               
               
                  Korvataan 9 artikla seuraavasti:
                  ”9 artikla
                  Sopimuspuolet edistävät muun muassa syvänmeren lajien, pääjalkaisten, venussimpukoiden ja villakuoreen (läntinen kanta) koekalastusta Grönlannin vesillä. Tässä tarkoituksessa ne käyvät neuvotteluja aina kun jompikumpi sopimuspuolista sitä pyytää ja päättävät tapauskohtaisesti kysymykseen tulevat lajit, edellytykset ja muut tekijät. Osapuolet toteuttavat koekalastusta liitteen V mukaisesti.”;
               
            
                  5)
               
               
                  Korvataan 11 artikla seuraavasti:
                  ”11 artikla
                  1.   Sopimuksen 6 artiklassa tarkoitetuksi taloudelliseksi korvaukseksi vahvistetaan tämän pöytäkirjan voimassaoloajaksi vuosittain 42 820 000 euroa, joka maksetaan kunkin kalastusvuoden alussa.
                  2.   Taloudellisesta korvauksesta 31 760 679 euron osuuden katsotaan vastaavan kalastusmahdollisuuksista vastineeksi suoritettavaa määrää. Tätä määrää mukautetaan kunkin kalastusvuoden kuluessa, jos yhteisölle myönnetään lisäkiintiöitä, jotka ylittävät 1 artiklan taulukossa tarkoitetut kiintiöiden määrät. Mukautus lasketaan niiden eri lajien markkinahintojen perusteella, joille lisäkiintiöitä myönnetään.
                  3.   Grönlanti antaa yhteisön käyttöön 20 000 tonnin turskaekvivalentin määrän, jonka yhteisö voi käyttää lisäpyyntimahdollisuuksien hankkimiseen. Enintään 50 prosenttia tästä 2 kohdassa tarkoitetusta mukautetusta korvauksesta voi muodostua näistä turskaekvivalenteista.
                  4.   Sopimuksen 8 artiklassa määrättyjen lisäpyyntimahdollisuuksien jakamismenettelystä määrätään liitteessä III.
                  5.   Alusten omistajien suorittamia suoria lisenssimaksuja vastaava rahoitusosuus vähennetään yhteisön kokonaiskorvauksesta 11 artiklan 1 kohdan mukaisesti. Liitteessä VI vahvistetaan aluskohtaiset lisenssimaksut kunkin lajin osalta tonnia kohden. Kalastuslisenssien myöntämistä koskevista teknisistä järjestelyistä sovitaan osapuolten välisellä hallinnollisella järjestelyllä.
                  6.   Grönlannin on pantava täytäntöön kalastusalan budjettituki pöytäkirjan voimassaolon kolmeksi jäljellä olevaksi vuodeksi niiden poliittisten sitoumusten mukaisesti, jotka esitettiin puheenjohtaja Prodille osoitetussa, 12 päivänä kesäkuuta 2003 päivätyssä Grönlannin pääministerin kirjeessä. Grönlannin kalastuspolitiikan uudistusstrategiaa ja tavoitteita koskevista suuntaviivoista, sellaisina kuin Grönlannin maakuntahallitus on ne riippumattomasti ja itsenäisesti määritellyt ja sisällyttänyt ohjelmiin, samoin kuin määrittelyä koskevista teknisistä yksityiskohdista ja Grönlannin kalastusalalle myönnettävän budjettituen täytäntöönpanosta ja valvonnasta päätetään Grönlannin ja Euroopan yhteisön välisellä hallinnollisella järjestelyllä. Grönlanti osoittaa 500 000 euroa Grönlannin luonnonvarainstituutin (Greenland Institute for Natural Resources) talousarvion lisäämiseen.”;
               
            
                  6)
               
               
                  Korvataan 14 artikla seuraavasti:
                  ”14 artikla
                  Osapuolet arvioivat tämän pöytäkirjan täytäntöönpanoa 30 päivään kesäkuuta 2005 mennessä seuraavaa sopimusta koskevien neuvottelujen valmistelemiseksi.”;
               
            
                  7)
               
               
                  Poistetaan liite I;
               
            
                  8)
               
               
                  Lisätään liite V seuraavasti:
                  
                     ”LIITE V
                     Koekalastuksen yksityiskohtainen täytäntöönpano
                     Grönlannin maakuntahallitus ja Euroopan komissio päättävät yhdessä Euroopan yhteisön toimijoista, sopivimmasta ajasta ja koekalastuksen täytäntöönpanoa koskevista järjestelyistä. Alusten suorittaman tutkimustoiminnan helpottamiseksi Grönlannin maakuntahallitus tarjoaa (Grönlannin luonnonvarainstituutin välityksellä) saatavilla olevia tieteellisiä ja muita perustietoja.
                     Grönlannin kalastusteollisuus osallistuu tiiviisti tähän toimintaan (koekalastusjärjestelyjä koskeva koordinointi ja vuoropuhelu).
                     Toimenpiteiden kesto: enintään kuusi kuukautta ja vähintään kolme kuukautta, ellei osapuolten suostumuksella toisin päätetä.
                     Koekalastustoimenpiteiden täytäntöönpanosta vastaavien ehdokkaiden valinta:
                     Euroopan komissio toimittaa Grönlannin viranomaisille koekalastuslisenssejä koskevat hakemukset. Teknisessä aineistossa on ilmoitettava
                     
                                 —
                              
                              
                                 aluksen tekniset ominaisuudet,
                              
                           
                                 —
                              
                              
                                 aluksen päällystön asiantuntemus kyseisen kalastuksen suhteen,
                              
                           
                                 —
                              
                              
                                 ehdotus toimenpiteen teknisiksi muuttujiksi (pituus, pyydykset, tutkimusalueet jne.).
                              
                           Grönlannin maakuntahallitus järjestää Grönlannin hallituksen ja Euroopan komission virkamiesten välisen teknisen vuoropuhelun, johon osallistuvat myös asianomaiset alusten omistajat, jos se katsoo tämän tarpeelliseksi.
                     Ennen toimenpiteen alkua alusten omistajien on toimitettava Grönlannin viranomaisille ja Euroopan komissiolle:
                     
                                 —
                              
                              
                                 ilmoitus aluksella jo olevista saaliista,
                              
                           
                                 —
                              
                              
                                 toimenpiteessä käytettävien pyydysten tekniset ominaisuudet,
                              
                           
                                 —
                              
                              
                                 vakuutus kalastusta koskevien Grönlannin asetusten noudattamisesta.
                              
                           Merellä toteutettavan toimenpiteen aikana asianomaisten alusten omistajien on
                     
                                 —
                              
                              
                                 toimitettava Grönlannin luonnonvarainstituutille, Grönlannin viranomaisille ja Euroopan komissiolle viikoittainen raportti saaliista kutakin päivää ja nostokertaa kohden sekä kuvaus toimenpiteen teknisistä muuttujista (sijainti, syvyys, päivämäärä ja kellonaika, saaliit ja muut havainnot tai huomautukset),
                              
                           
                                 —
                              
                              
                                 ilmoitettava aluksen sijainti, nopeus ja kurssi VMS-järjestelmää käyttäen,
                              
                           
                                 —
                              
                              
                                 tattava yhden Grönlannin tieteellisen tarkkailijan tai Grönlannin viranomaisten valitseman tarkkailijan läsnäolo aluksella. Tarkkailijan tehtävänä on koota tieteellistä tietoa saaliista sekä ottaa saaliista näytteitä. Tarkkailijaa on kohdeltava aluksen päällystön jäsenenä, ja aluksen omistajan on vastattava tarkkailijan elinkustannuksista tämän aluksella olon ajan. Päätös tarkkailijoiden aluksella viettämästä ajasta sekä tulo- ja lähtösatamasta vahvistetaan yhdessä Grönlannin viranomaisten kanssa. Elleivät osapuolet yksimielisesti toisin päätä, aluksen ei koskaan edellytetä käyvän satamassa useammin kuin kerran kahdessa kuukaudessa,
                              
                           
                                 —
                              
                              
                                 luovutettava alus tarkastettavaksi sen lähtiessä Grönlannin vesiltä, jos Grönlannin viranomaiset sitä pyytävät,
                              
                           
                                 —
                              
                              
                                 taattava kalastusta koskevien Grönlannin asetusten noudattaminen.
                              
                           Koekalastustoimenpiteen aikana saadut saaliit ja sivusaaliit ovat aluksen omistajan omaisuutta.
                     Grönlannin viranomaiset nimeävät yhteyshenkilön, jonka tehtävänä on ratkaista mahdolliset ennakoimattomat ongelmat, jotka saattavat haitata koekalastuksen kehittämistä.”;
                  
               
            
                  9)
               
               
                  Lisätään liite VI seuraavasti:
                  
                     ”LIITE VI
                     Lisenssimaksut
                     Sovelletaan seuraavia maksuja (11):
                     
                                 Laji
                              
                              
                                 euroa/tonni
                              
                           
                                 Punasimppu
                              
                              
                                 52
                              
                           
                                 Grönlanninpallas
                              
                              
                                 85
                              
                           
                                 Katkarapu
                              
                              
                                 74
                              
                           
                                 Ruijanpallas
                              
                              
                                 199
                              
                           
                                 Villakuore
                              
                              
                                 7
                              
                           
                                 Lestikala
                              
                              
                                 10
                              
                           
                                 Arktinen taskurapu
                              
                              
                                 122
                              
                           
               
            
         (1)  EYVL L 209, 2.8.2001, s. 2.
      
         (2)  Jos kanta elpyy, yhteisö voi kalastaa enintään 31 000 tonnia, ja tällöin 11 artiklan 2 kohdassa tarkoitettua taloudellista korvausta korotetaan vastaavasti. Voidaan kalastaa itä- tai länsipuolelta.
      
         (3)  Yhteisö voi marraskuun loppuun mennessä pyytää kiintiön nostamista enintään 5 500 tonnilla seuraavaksi vuodeksi, ja tällöin 11 artiklan 2 kohdassa tarkoitettua taloudellista korvausta korotetaan vastaavasti.
      
         (4)  Voidaan kalastaa itä- tai länsipuolelta, ja tästä määrästä enintään 20 000 tonnia voidaan kalastaa pelagisella troolilla. Pohjatroolilla ja pelagisella troolilla pyydetyt saaliit on ilmoitettava erikseen. Yhteisö voi marraskuun loppuun mennessä pyytää kiintiön nostamista enintään 47 320 tonnilla seuraavaksi vuodeksi, ja tällöin 11 artiklan 2 kohdassa tarkoitettua taloudellista korvausta korotetaan vastaavasti.
      
         (5)  500 tonnia voidaan kalastaa joko pohjois- tai eteläpuolelta Grönlannin viranomaisten suostumuksella.
      
         (6)  Tätä lukua voidaan tarkistaa sopimuksen perusteella pyyntimahdollisuuksien jakamiseksi rannikkovaltioiden kesken. Kalastusta hallinnoidaan rajoittamalla samanaikaisesti kalastavien alusten lukumäärää.
      
         (7)  Jos turskan ja punasimpun troolikalastuksen yhteydessä saatu ruijanpallaksen sivusaalis johtaa yhteisön ruijanpallaksen kiintiön ylittymiseen, Grönlannin viranomaiset esittävät ratkaisut, joilla pyritään mahdollistamaan yhteisön turskan ja punasimpun pyynnin jatkuminen kunkin kiintiön täyttymiseen asti.
      
         (8)  7,7 prosenttia villakuoreen kauden TACista.
      
         (9)  Viittaa turskan, merikissan, rauskun, molvan ja keilan yhdistettyihin sivusaaliisiin. Turskan sivusaalismäärät eivät saa ylittää 100:a tonnia. Voidaan kalastaa itä- tai länsipuolelta.
      
         (10)  Voidaan kalastaa länsi- tai itäpuolelta.”;
      
         (11)  Maksuja voidaan mukauttaa kausittain osapuolten välisillä hallinnollisilla järjestelyillä ottaen huomioon markkinoiden ja kalastusalan tilanne.”.